Un conbustìbiłe el ze na sostansa chìmega che ła vien osidada inte el proceso de conbustion, na reasion chìmega de osidasion, produzendo enerzia tèrmega. I conbustìbiłi par motori tèrmeghi de inpisamento comandà caraterizai da na erlevada vołatiłità, cofà łe benzine, i vien diti anca carburanti. Par estension i vien diti conbustibiłi nucleari cuełe sostanse co łe cuałe se produze enerzia traverso na reasion nucleare. Inte ła strutura de un conbustibiłe tradisionałe ła vien cumułada enerzia chìmega de alta consentrasion, che in condision normałi inte el nostro anbiente ła tende a restar prategamente co nisuna o cuazi nisuna mudasion. In partegołari condision de alta tenperatura e adeguada prezensa de sostansa conburente ła avien na reasion ezotèrmega, o sia co produsion de całore pì o manco viołenta, che ła połe eventualmente èsare sfrutada. Cofà sotoprodoto de sto proceso de conbustion se ghene recava sostanse de pì baso liveło enerzètego che łe se sperde inte l'anbiente. La conbustion ła ze donca na reasion de osidasion intd ła cuała el conbustibiłe el reasiona co un conburente: el conburente pì comun el ze l'osìzeno de l'ària. In rełasion al stato fìzego inte el cuało i se prezenta, i conbustibiłi i vien clasifegai in sòłidi, lìcuidi e gasozi. On altra inportante destinsion dei conbustibiłi ła ze intrà "naturałi" e "derivai", in rełasion a łe condision inte ła cuała i vien doparai: naturałi se i vien doparai cusita cofà che i vien catai in natura o derivai se i vien fornii cofà prodoti de trasformasion de conbustibiłi naturałi o de partegołari lavorasion industriałi. sòłidi naturałi: ez. legno, carboni fosiłi , etc sòłidi artìfisałi: ez. coke e carbon de legno lìcuidi naturałi: ez. petrojo e betun lìcuidi artìfisałi: ez. benzine e altri destiłai dal petrojo, àlcol, etc gasozi naturałi: ez. metan gasozi artìfisałi: ez. gas iłumenante, gas de alto forno, idròzeno , acetiłen I lìcuidi e i sòłidi catàndose inte un stato de agregasion difarente dal reazente gasozo, i desviłupa conbustion eterozènee par łe cuałe el ze dimandà un streto contato intrà łe parte chimegamente ative; inte el cazo invese dei gas e vapori de licuido, tratàndose de sistemi omozènei invese, el proceso el avegne traverso el misełamento de reazenti. Na caraterìstega fondamentałe de ogni conbustibiłe el ze el so podere całorìfego, che el ze ła cuantità de całore produzesta da un chiłogramo de conbustìbiłe, co che el bruza totalmente, cofà par ezénpio ła carta. Inte i conbustibiłi tradisionałi i a ła conbustion i ze el carbònio e l'idròzeno . Sti cuà, de fato, i ga ła caraterìstega de desviłupar całore in granda cuantità co un liveło variàbiłe de incuinamento anbientałe. De fato, reazendo co l'osìzeno de l'ària, l'idròzeno el se trasforma in àcua e el carbònio el se trasforma in anidride carbònega che no ła ze tosega, ma incuinante . Un altro ełemento de ła conbustion el ze el zolfo , che el se cata in picenine cuantità inte i conbustibiłi fòsiłi tradisionałi. Naturalmente el contribuise par ła so picenina cuota al podere całorìfego, ma el produze anidride solforoza , un gas iritante par ła respirasion anca in picenine consentrasion, e co sensìbiłi efeti incuinanti par l'anbiente. Inte el confrontar łe potensiałità de conbustìbiłi vari se ga da atensionar a łe unità de mezura e a łe condision de referimento.